অথচ আজকের মুসলিমদের এক্ষেত্রে ব্যর্থতাটি বিশাল। মহান আল্লাহতায়ালার সে সূন্নত-পালন ও শ্রেষ্ঠ ইবাদতকে তারা চাকুরিতে পরিণত করেছে। পচনটি এতটা গভীরে পৌঁছেছে যে, যারা কোরআন কিছুটা বুঝে তারাও অর্থলাভের প্রতিশ্রুতি না পেলে মুখ খুলে না। ফলে নবীজী (সাঃ)র যুগের ইসলাম খোদ মুসলিম ভূমিতেই অপরিচিত হয়ে পড়েছে। এর ফলে মুসলিম সন্তানেরা ধর্ম পালন করছে কোরআনী জ্ঞানের গভীর অজ্ঞতা নিয়ে। এবং তাদের জীবনে গুরুত্ব পায়নি শরিয়ত, হুদুদ, খেলাফা, উম্মাহর একতা ও আল্লাহর তায়ালার পথে জিহাদ। তারব ভেবে নিয়েছে, ইসলামের এ বিধানগুলি না মেনেও ইসলাম পালন সম্ভব। এ জন্যই নবীজী (সাঃ)র ইসলাম তাদের কাছে মৌলবাদ বা সন্ত্রাস মনে হয়। এবং সে ইসলামের যারা প্রতিষ্ঠা করতেচায় তাদেরকে হত্যা করাটাকে সওয়াবের কাজ মনে করে। তাদের হত্যার কাজে এমন কি কাফরদের সাথে কোয়ালিশনও গড়ে! ইসলাম থেকে দূরে সরাটি তাদের জীবনে এতই গভীর যে, ভাষা, বর্ণ ও আঞ্চলিকতার নামে ৫৭ রাষ্ট্রে বিভক্ত যে মানচিত্র গড়া হয়েছে তা নিয়ে কোন বেদনা নেই। বরং বিভক্ত মানচিত্র বাঁচিয়ে রাখাটি তাদের রাজনীতি, প্রতিরক্ষাযঃনীতি ও বিদেশ নীতিতে পরিণত হয়েছে। ভৌগলিক বিভক্তির প্রতীক যে পতাকা -সেটির পূজা নিত্যদিনের আরাধনায় পরিণত হয়েছে। এমন কি যারা নামাযী ও আলেম তাদের মাঝেও কোনরূপ আন্দোলন নেই এরূপ নিষিদ্ধ বিভক্তির দেয়াল ভাঙ্গার। এভাবেই লাগাতর অবাধ্যতা হচ্ছে মহান আল্লাহতায়ালার সে নির্দেশটির যাতে বলা হয়েছেঃ “ওয়া তা’সিমু বি হাবলিল্লাহি জামিয়াঁও ওলা তাফাররাকু” (অর্থঃ মজবুত ভাবে আঁকড়ে ধরো আল্লাহতায়ালার রশি তথা কোরআনকে এবং পরস্পরে বিভক্ত হয়ো না।) -(সুরা আল-ইমরান আয়াত ১০৩।) প্রশ্ন হলো, কোরআনী হুকুমের এমন অবাধ্যতা নিয়ে কি প্রকৃত মুসলিম হওয়া যায়? এরূপ বিদ্রোহে জুটে কি মহান আল্লাহতায়ালার রহমত? এ বিভক্তি তো আযাবের পথ -যার হুশিয়ারি এসেছে সুরা আল-ইমরান ১০৫ নম্বর আয়াতে।